Ligeledes har Etatsraad Oehlenschlager udgivet paa Boghandler A. F. Høfts Forlag en Samling af "Gamle danske Folkeviiser, der ligeledes i høi Grad er passende til en værdifuld Julegave. Digterens nøie Bekjendtskab til den ældre Deel af vor rige nordiske Poesie, borger os for at disse Folkeviser ere valgte med den samme Smag og Omhyggelighed, som vi altid have maattet beundre ved denne høit begavede Digters Arbeider, og med Hensyn til den typographiske Udstyrelse, da er der fra Forlæggerens Side intet sparet for at gjøre denne saa smuk som mulig. - Prisen er 2 Rbd. (Dagen.)
Gamle danske Folkeviser
Forfatter: Adam Oehlenschläger
Dato: 1840-12-17